24.5.2022 г.
BG
Официален вестник на Европейския съюз
C 208/7
Предварително уведомление за концентрация (Дело M.10686 — LOV GROUP / BETCLIC EVEREST GROUP) Дело кандидат за опростена процедура (текст от значение за ЕИП)
(2022/C 208/06) 1.
На 13 май 2022 Комисията получи уведомление за планирана концентрация в съответствие с член 4 от Регламент (ЕО) No 139/2004 на Съвета (1).
Настоящото уведомление засяга следните предприятия: — Lov Group Invest („Lov Group“, Франция), — Betclic Everest Group („BEG“, Франция), понастоящем притежавано от Lov Group и Société des Bains de Mer de Monaco („SBM“, Монако).
Lov Group ще придобие по смисъла на член 3, параграф 1, буква б) от Регламента за сливанията едноличен контрол над цялото предприятие BEG.
Концентрацията се извършва посредством покупка на дялове (акции).
2.
Търговските дейности на въпросните предприятия са:
— за предприятие Lov Group: инвестиционно дружество с основна дейност в производството на аудио-визуално съдържание, в сектора на хазартните игри по интернет чрез неговото понастоящем съвместно контролирано дъщерно дружество BEG, както и в сектора на луксозните хотелиерски и хранителни услуги, — за предприятие BEG: предоставяне на онлайн спортни залагания, казино игри, покер и конни надбягвания. 3.
След предварително проучване Комисията констатира, че сделката, за която е уведомена, би могла да попадне в приложното поле на Регламента за сливанията.
Въпреки това Комисията си запазва правото на окончателно решение по тази точка.
В съответствие с Известието на Комисията относно опростена процедура за разглеждане на някои концентрации съгласно Регламент (ЕО) No 139/2004 на Съвета (2) следва да се отбележи, че това дело би могло да бъде разгледано по процедурата, посочена в Известието.
4.
Комисията приканва заинтересованите трети страни да представят евентуалните си забележки по планираната сделка.
Забележките трябва да бъдат получени от Комисията не по-късно от 10 дни след датата на настоящата публикация.
Моля, винаги посочвайте следния референтен номер: M.10686 — LOV GROUP / BETCLIC EVEREST GROUP Забележки могат да се изпращат до Комисията по електронна поща, по факс или по пощата.
Моля, използвайте координатите за връзка по-долу: Електронна поща: COMP-MERGER-REGISTRY@ec.europa.eu Факс +32 22964301 Пощенски адрес: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) ОВ L 24, 29.1.2004 г., стр. 1 („Регламент за сливанията“).
(2) ОВ C 366, 14.12.2013 г., стр. 5.